钦定古今图书集成/明伦汇编/氏族典/第081卷 > 吴自峒
## 钦定古今图书集成/明伦汇编/氏族典/第081卷 > 吴自峒

按《安庆府志》：“自峒号石兰，大参檄之幼子。桐城人。嘉
靖间进士。初授行人，以清望选翰林待诏，充裕王讲
官。正色开陈，多所裨益。穆庙即位，以自峒青宫旧属，
擢太常卿，赞相郊祀，执事有恪。及江陵柄政，无只字
相通，转南右通政。旋以计典自陈，议外补，遂拂衣归。
江陵败，士大夫交章荐之，卒不起。孙绍志，荫生，仕至”
南宁太守。